Milloin käyttäjät jakavat tietojaanOppilaitoksesi järjestelmänvalvoja voi myöntää oppilaille pääsyn Googlen palveluihin, joiden ominaisuuksilla käyttäjät voivat jakaa tietoja muille tai julkisesti. Tällaisia palveluja ovat esimerkiksi Google Docs ja YouTube. Esimerkiksi jos lisäät arvostelun Google Playhin, nimesi ja kuvasi näkyvät arvostelun yhteydessä. Jos taas jaat kuvan ystävällesi ja hän kopioi sen tai jakaa sen edelleen, kuva voi näkyä ystäväsi Google-tilillä, vaikka poistaisit sen omalta Google-tililtäsi. Muista, että julkisesti jakamasi tiedot voivat olla hakukoneiden, kuten Google Haun, saatavilla.Milloin Google jakaa tietojaEmme jaa henkilötietoja yrityksille, organisaatioille tai Googlen ulkopuolisille henkilöille, paitsi seuraavissa tapauksissa:• Jakaminen oppilaitoksen järjestelmänvalvojalle: Järjestelmänvalvojalla ja Workspace-tiliäsi hallinnoivilla jälleenmyyjillä on pääsy tietoihisi, kuten salasanaasi ja tilillesi tallennettuihin tietoihin.• Jaamme henkilökohtaisia tietoja Googlen ulkopuolisille tahoille, jos käyttäjä on antanut siihen suostumuksensa.• Saatamme jakaa henkilökohtaisia tietoja tytäryhtiöillemme ja muille luotetuille yrityksille tai henkilöille, jotta ne voivat käsitellä tietoja puolestamme ohjeidemme, tietosuojakäytäntömme, Google Cloudin tietosuojailmoituksen sekä muiden soveltuvien luottamuksellisuus- ja turvallisuustoimenpiteiden mukaisesti.• Jakaminen oikeudellisista syistä: Saatamme jakaa henkilökohtaisia tietoja myös silloin, jos vilpittömästi uskomme, että tietoihin pääsy tai tietojen käyttö, säilyttäminen tai luovuttaminen on tarpeen oikeudellisista syistä, esimerkiksi täytäntöönpanokelpoisten viranomaispyyntöjen noudattamiseksi ja sinun ja Googlen suojaamiseksi.